Ritratt: Facebook - Phylisienne Brincat .td_uid_2_60826facd6099_rand.td-a-rec-img{text-align:left}.td_uid_2_60826facd6099_rand.td-a-rec-img img{margin:0 auto 0 0} Din tar-ritratt mhi ħadd ħlief Phyllisienne Brincat meta kellha 10 snin. Illum tagħlaq 58 sena. Twieldet bħal-lum il-21 ta' April tal-1963. Phyllisienne kien għad kellha tliet snin meta ġiet l-ewwel minn fost 300 tifel u tifla waqt baby show u meta bdiet tikber bdiet tieħu interess fil-kant. Ta' ħames snin kienet tkanta regolarment fil-Cafè Premier mal-banda ta' Vinny Vella. Phyllisienne ħadet sehem f'ħafna festivals u fl-1986 rebħet l-Aqwa Interpretazzjoni fil-Festival Kanzunetta Maltija bil-kanzunetta Jekk Int Bħali. Kellha wkoll suċċess bil-kanzunetta Kuluri u wara ħadet sehem bħala backing vocals għall-kanzunetta This Time ta' William Mangion fil-Eurovision Song Contest tal-1993 fl-Irlanda. Matul is-snin ħadet sehem f'diversi musicals fosthom Pawlu 2000, Reġa' Sebaħ, L-Għarusa tal-Mosta u Inez Farruġ. Dan apprti s-sehem tagħha floperetti, fi produzzjonijiet bħal Scugnizza, Lo Zingaro Barone (li kienet idderiġiet) u Cin Ci La. Phyllisienne hija wkoll għalliema tal-kant, kif ukoll għandha recording studio, u anke taf tpinġi. Phyllisienne hija wkoll omm ta' tlieta u anke nanna! Nawgurawlha l-isbaħ xewqat f'għeluq sninha. Ritratt: Facebook – Phyllisienne Brincat Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60826facd6375_rand.td-a-rec-img{text-align:left}.td_uid_3_60826facd6375_rand.td-a-rec-img img{margin:0 auto 0 0}